Съдържание
Индекс 🔎︎

# Навигатор

Показва или скрива прозореца „Навигатор“, с който можете да преминавате бързо към различни части на документа. „Навигаторът“ е достъпен и като раздел на страничната лента. Чрез него можете да вмъквате елементи от текущия или други отворени документи и да организирате главни документи. За да редактирате елемент в „Навигатора“, щракнете с десния бутон върху елемента и изберете команда от контекстното меню. При желание можете да закачите „Навигатора“ към края на работната площ.

За достъп до тази команда...

Изберете Изглед - Навигатор.

В лентата Стандартни щракнете върху

Навигатор - вкл./изкл.

За да отворите „Навигатора“, изберете Изглед - Навигатор (F5). За да преместите „Навигатора“, плъзнете заглавната му лента. За да закачите „Навигатора“, плъзнете заглавната му лента до левия, десния или долния край на работната площ. За да откачите „Навигатора“, задръжте клавиша Command Ctrl и щракнете двукратно върху празно място в него.

Щракнете върху иконата за разгъване пред дадена категория в навигатора, за да се покажат елементите в категорията. За да видите броя на елементите в дадена категория, поставете показалеца на мишката върху името на категорията в навигатора. За да преминете към даден елемент, щракнете двукратно върху името на елемента в навигатора.

За да отидете на предишен или следващ елемент в документ, използвайте полето Навигация по, за да изберете категорията на елемента, после щракайте върху стрелките нагоре или надолу.

Навигаторът показва какво съответства на редактираното място в изгледа за навигация. Това се прави според избраната категория: „Заглавия“, „Таблици“, „Хипервръзки“ и т.н. Когато е натиснат бутонът „Изглед за навигация в съдържанието“ и са избрани заглавията, в навигатора се показва и осветява заглавието, съответстващо на текущото редактирано място. Когато са избрани таблиците, се показва съответната таблица и т.н. Ако елементът се намира в свит слой, необходимите слоеве над него автоматично се разгъват и после остават разгънати.

## Навигация по

В падащия списък изберете кой вид елементи да бъдат обхождани с бутоните „Предишен“ и „Следващ“.

## Предишен

Преминава към предишния елемент в документа. За да укажете типа на елемента цел, щракнете в списъка Навигация по, после щракнете върху категория елементи, например „Изображения“.

Предишен елемент

## Напред

Преминава към следващия елемент в документа. За да укажете типа на елемента цел, щракнете в списъка Навигация по, после щракнете върху категория елементи, например „Изображения“.

Следващ елемент

## Номер на страница

Въведете номера на страницата, към която искате да преминете, и натиснете Enter. Използвайте бутоните на брояча за навигация.

## Изглед за навигация в съдържанието

Превключва между показване на всички категории в Навигатора и показване само на избраната категория.

Контекстните менюта съдържат подбрани команди измежду показаните в тази страница от помощта. Командите в контекстното меню се сменят според избраната категория или обект.

Превключване на изгледа за навигация в съдържанието

Икона | Категория | Контекстно меню
--- | --- | ---
| Заглавия | Свиване/Разгъване на всички, Изпращане на плана към клипборда, Нагъване на плана, Проследяване в плана, Ниво в плана
| Елементи заглавия | Свиване/Разгъване на всички, Преход, Избиране, Изтриване, Повишаване на глава, Понижаване на глава, Повишаване на ниво, Понижаване на ниво, Видимост на съдържанието в плана, Проследяване в плана, Ниво в плана
| Таблици |
| Елементи таблици | Преход, Избиране, Редактиране, Изтриване, Преименуване
| Рамки |
| Изображения |
| OLE обекти |
| Показалци |
| Рамка, Изображение, OLE обекти, Елементи показалци | Преход, Редактиране, Изтриване, Преименуване
| Раздели |
| Елементи раздели | Преход, Избиране, Редактиране, Преименуване
| Хипервръзки |
| Елементи хипервръзки | Преход, Редактиране, Изтриване, Преименуване
| Препратки |
| Указатели |
| Препратки, Елементи указатели | Преход
| Коментари | Показване на всички, Скриване на всички, Изтриване на всички
| Елементи коментари | Преход, Редактиране, Изтриване
| Графични обекти |
| Елементи графични обекти | Преход, Изтриване, Преименуване
| Всички | Режим при плъзгане, Показване

Скритите раздели в документа се показват със сиво в Навигатора, а когато показалецът на мишката е върху тях, се показва текстът "скрит". Същото важи и за съдържанието на горен и долен колонтитул от стилове за страници, които не се ползват в документа, и за скрито съдържание в таблици, рамки, графики, OLE обекти и указатели.

## Изглед на главен документ

Превключва между изглед Главен документ и нормален изглед, когато е отворен главен документ.

Изглед на главен документ

## Горен колонтитул

Премества курсора от текстовата област на документа в горния колонтитул или обратно.

Горен колонтитул

## Долен колонтитул

Премества курсора от текстовата област на документа в долния колонтитул или обратно.

Долен колонтитул

## Котва <-> Текст

Служи за преминаване между текста и котвата на бележка под линия.

Котва <-> Текст

## Задаване на напомняне

Щракнете тук, за да зададете напомняне за текущата позиция на курсора. Може да се зададат до пет напомняния. За да се прехвърлите към напомняне, щракнете върху иконата Навигация, в прозореца „Навигация“ щракнете върху иконата „Напомняне“ и натиснете бутона „Предишно“ или „Следващо“.

Задаване на напомняне

Напомнянията се обхождат в реда, в който са зададени. Те не се записват, когато се затваря документ.

## Ниво в плана

Ниво в плана

Щракнете върху тази икона, след което изберете нивото на заглавията от плана, които искате да виждате в „Навигатора“. Тази команда е достъпна и чрез щракване с десния бутон върху заглавие в „Навигатора“.

### 1-10

Изберете 1, за да виждате само заглавията от най-високо ниво (заглавие на глава) в прозореца „Навигатор“; изберете 10 за да виждате всички заглавия.

## Списъчно поле

Показва или скрива списъка в прозореца Навигатор.

Списъчно поле - вкл./изкл.

## Повишаване на ниво

Повишава с единица нивото от плана на избраното заглавие и неговите подзаглавия. За да повишите нивото само на заглавието, без подзаглавията, задръжте Command Ctrl и щракнете върху иконата.

Повишаване на ниво

## Понижаване на ниво

Понижава с единица нивото от плана на избраното заглавие и подзаглавията му. За да се понижи нивото само на заглавието без подзаглавията му, задръжте Command Ctrl и щракнете върху иконата.

Понижаване на ниво

## Повишаване на глава

Премества избраното заглавие и текста под него с една позиция нагоре в „Навигатора“ и в документа. За да преместите само избраното заглавие без текста му, задръжте Command Ctrl и щракнете върху тази икона.

Глава нагоре

## Понижаване на глава

Премества избраното заглавие и текста под него с една позиция надолу в „Навигатора“ и в документа. За да преместите само избраното заглавие без текста му, задръжте Command Ctrl и щракнете върху тази икона.

Глава надолу

За да пренареждате бързо заглавия и свързания с тях текст, изберете категорията „Заглавия“ от списъка и щракнете върху иконата Изглед на съдържанието. Сега можете да пренареждате съдържание с плъзгане и пускане.

## Режим при плъзгане

Задава настройките за вмъкване на елементи от „Навигатора“ в документа с плъзгане и пускане, например като хипервръзка. Щракнете върху тази икона и изберете желаната настройка.

Режим при плъзгане

### Вмъкване като хипервръзка

Създава хипервръзка, когато плъзнете и пуснете елемент в текущия документ. Щракнете върху хипервръзката в документа, за да се прехвърлите към елемента, към който сочи тя.

### Вмъкване като връзка

Вмъква връзка към избрания елемент, когато го пуснете в текущия документ. Текстът се вмъква като защитен раздел. Съдържанието на връзката се обновява автоматично, когато източникът се промени. За да обновите ръчно връзките в документа, изберете Инструменти - Обновяване - Връзки. Не можете да създаватте връзки за графики, OLE обекти, препратки и указатели.

### Вмъкване като копие

Вмъква копие на избрания елемент на мястото, където го плъзнете и пуснете в текущия документ. Не могат да се плъзгат и пускат копия на графики, OLE обекти, препратки и указатели.

## Отворени документи

Показва списък с имената на всички отворени текстови документи. За да разгледате съдържанието на документ в прозореца „Навигатор“, изберете името му от списъка. Текущият документ, показан в „Навигатора“, е отбелязан с думата „активен“ след името му в списъка.

Можете да щракнете с десния бутон върху елемент в „Навигатора“, да изберете Показване и да щракнете върху документа, който искате да бъде показан.

## Проследяване в плана

Задава режима на „Навигатора“ за проследяване в плана. Тази функционалност важи само за елементите от плана в списъка Заглавия в рамката „Изглед на съдържанието“ в „Навигатора“. За да видите, включите или промените режима, щракнете с десния бутон върху Заглавия или върху елемент заглавие и изберете Проследяване в плана. Избраният режим се прилага върху целия документ.

В режимите По подразбиране и Фокус „Навигаторът“ автоматично ще избира най-близкото заглавие преди текущата позиция на курсора в документа.

В режим По подразбиране визуализацията на елементите от плана в „Навигатора“ никога не се променя, само се избира елемент от плана.

В режим Фокус „Навигаторът“ показва само заглавията за избраното ниво от плана, свързани със следващото по-високо ниво в плана. Например, ако е избрано заглавие от ниво 2, ще се показват всички заглавия от ниво 2 под същото заглавие от ниво 1, а всички заглавия от нива 3 – 10 (под същото заглавие от ниво 1) ще бъдат свити. Другите заглавия, които не са под същото заглавие от ниво 1, също ще бъдат свити.

Изберете Изключено, за да изключите функцията „Проследяване в плана“.

Теми, свързани с показаната

Преглед на навигатора за документи

Пренареждане на заглавия с „Навигатора“

Вмъкване на хипервръзки с прозореца Навигатор

Показване, закачване и скриване на прозорци