Съдържание
Индекс 🔎︎

# Указател

Следващите настройки са налице, когато е избран тип Съдържание в полето Указател.

За достъп до тази команда...

Изберете раздела Вмъкване - Съдържание и указател - Съдържание, указател или библиография - Тип (при избран тип „Съдържание“)

## Тип и заглавие

Определя типа и заглавието на указателя.

### Тип

Изберете типа на указателя, който желаете да вмъкнете или редактирате. Наличните в този раздел настройки зависят от избрания тип указател. Ако курсорът е бил в указател, когато сте избрали Вмъкване - Съдържание и указател - Съдържание, указател или библиография, ще можете да редактирате този указател.

### Заглавие

Въведете заглавие за избрания указател.

### Защита срещу ръчни промени

Защитава съдържанието на указателя от промени. Ръчните промени, които нанасяте в указател, се губят при обновяването му. Ако желаете курсорът да преминава през защитените области, изберете LibreOffice - Preferences Инструменти - Настройки - LibreOffice Writer - Помощ при форматиране и отметнете полето Разрешаване на курсора в подраздела Защитени области.

## Създаване на указател или съдържание

### За

Изберете дали се създава указател за документа или текущата глава.

### Изчисляване до ниво

Въведете броя нива от заглавията, които да бъдат включени в указателя.

## Създаване от

В тази област определете каква информация да се включи в указателя.

### План

Създава указателя, използвайки нивата от плана. В указателя ще се добавят абзаците, форматирани с някой от готовите заглавни стилове (Заглавие 1-10).

Можете да задавате нива от плана и в раздела План и списък на диалоговия прозорец „Форматиране - Абзац“.

### Допълнителни стилове

Включва абзацните стилове, зададени от вас в диалоговия прозорец Присвояване на стилове, като елементи в указателя. За да изберете кои абзацни стилове да бъдат включени в указателя, натиснете бутона Присвояване на стилове (...) вдясно от това поле.

Например в съдържанието може да включите стиловете „Указател на фигури - заглавие“, „Заглавие на библиография“ и други уместни заглавни стилове.

### Присвояване на стилове

Отваря диалога Присвояване на стилове, в който можете да изберете кои абзацни стилове да бъдат включени в указателя. Изберете подходящото заглавно ниво, с което стилът да присъства в указателя.

LibreOffice създава елементите в таблицата на съдържанието според нивото в плана на стила на абзац и съдържанието на абзаца. Ако абзацът е празен, той няма да бъде включен в съдържанието. За да наложите включването на празен абзац, ръчно добавете в него обикновен или твърд интервал. Интервалите, добавени в текстовото поле След на раздела „Номерация“ в диалога „Номерация на глави“, не работят за тази цел, понеже те са част от номерацията на абзаците, а не от съдържанието им.

### Маркери за указателя

Включва в указателя елементите, които сте вмъкнали чрез Вмъкване - Съдържание и указател - Елемент от указател.