Съдържание
Индекс 🔎︎

# Подреждане на глави в навигатора

Чрез прозореца Навигатор можете да местите заглавия заедно с подчинения им текст нагоре или надолу в текста на документа. Освен това можете да повишавате или понижавате нивото на заглавие. За да ползвате тази възможност, форматирайте заглавията в документа с някой от готовите абзацни стилове за заглавия. За да използвате за заглавие абзацен стил по избор, изберете Инструменти - Номерация на глави, изберете стила в полето Стил на абзаца и щракнете двукратно върху число в списъка Ниво.

За да преместите бързо текстовия курсор до заглавие в документа, щракнете двукратно върху заглавието в списъка на прозореца Навигатор.

За да закачите прозореца Навигатор, плъзнете заглавната му лента до ръба на работната площ. За да откачите навигатора, щракнете двукратно върху рамката му със задържан клавиш Command Ctrl.

### За да преместите заглавие нагоре или надолу в документа

Уверете се, че всички нива на заглавия са показани в навигатора. По подразбиране се виждат всички нива. Вижте долните стъпки, за да промените показаните нива.

1. В лентата Стандартни щракнете върху иконата Навигатор , за да отворите прозореца Навигатор.

2. В прозореца Навигатор щракнете върху иконата Изглед за навигация в съдържанието .

3. Направете едно от следните неща:

1. Плъзнете заглавие на ново място в списъка на прозореца Навигатор.

2. Щракнете върху заглавие в списъка на прозореца Навигатор, след което щракнете върху иконата Повишаване на глава или Понижаване на глава .

За да преместите заглавие без подчинения му текст, задръжте Command Ctrl, докато го плъзгате или избирате иконата Повишаване на глава или Понижаване на глава.

### За да повишите или понижите нивото на заглавие

1. Изберете заглавието в списъка на прозореца Навигатор.

2. Щракнете върху иконата Повишаване на ниво или Понижаване на ниво .

### За да промените броя на показаните нива на заглавия

Щракнете върху иконата Показани нива на заглавия , след което изберете брой от списъка.

Теми, свързани с показаната

Преглед на навигатора за документи

Вмъкване на хипервръзки с прозореца Навигатор