Съдържание
Индекс 🔎︎

# Вмъкване на име и номер на глава в колонтитул

Преди да можете да вмъкнете информация за глава в колонтитул, трябва да зададете настройките на йерархичното номериране за абзацния стил, който ползвате за заглавията на главите.

## За да създадете абзацен стил за заглавия на глави

1. Изберете Инструменти - Номерация на глави.

2. В полето Стил изберете абзацния стил, който желаете да ползвате за заглавия на глави, например „Заглавие 1“.

3. Изберете схемата за номериране на главите в полето Номер, например „1,2,3...“.

4. Въведете „Глава“, последвано от интервал, в полето Преди.

5. Въведете интервал в полето След.

6. Натиснете бутона OK.

## За да вмъкнете име и номер на глава в колонтитул

1. Приложете върху заглавията на глави в документа абзацния стил, който сте дефинирали за целта.

2. Изберете Вмъкване - Колонтитул - Горен колонтитул или Вмъкване - Колонтитул - Долен колонтитул, след което изберете стила на текущата страница от подменюто.

3. Щракнете в горния или долен колонтитул.

4. Изберете Вмъкване - Поле - Още полета и отворете раздела Документ.

5. Щракнете върху „Глава“ в списъка Тип и върху „Заглавие и номер на глава“ в списъка Формат.

6. Натиснете бутона Вмъкване, после натиснете Затваряне.

В колонтитулите на всички страници, ползващи текущия стил за страници, ще се покажат имената и номерата на съответните глави.

Теми, свързани с показаната

Горни и долни колонтитули

Създаване на стил за страници, базиран на текущата страница

Дефиниране на различни колонтитули

Форматиране на колонтитули