Съдържание
Индекс 🔎︎

# Номерация на глави

Можете да променяте йерархията на заглавията или да приписвате на създаден от вас абзацен стил ниво в йерархията. Също така можете да добавяте номериране на глави и раздели към съответните абзацни стилове. По подразбиране абзацният стил "Заглавие 1" е най-горе в йерархията на главите.

## За да добавите автоматична номерация към заглавен стил

1. Изберете Инструменти - Номерация на глави и отворете раздела Номерация.

2. В полето Стил на абзац изберете заглавния стил, към който желаете да добавите номера на глави.

3. В полето Номер изберете желания вид номериране, после натиснете бутона OK.

## За да премахнете автоматичната номерация от абзац – заглавие

1. Щракнете в началото на текста в абзаца - заглавие, точно след номера.

2. Натиснете клавиша Backspace, за да изтриете номера.

За да върнете номера, натиснете Shift+Backspace, докато курсорът е в началото на заглавието.

## За да използвате абзацен стил по избор като заглавие

1. Изберете Инструменти - Номерация на глави и отворете раздела Номерация.

2. Щракнете върху нивото на заглавие, което желаете да припишете на абзацния стил, в списъка Ниво.

3. Изберете стила в полето Стил на абзаца.

4. Натиснете бутона OK.

Теми, свързани с показаната

Подреждане на глави в навигатора