Съдържание
Индекс 🔎︎

# Номерация на глави

Указва схемата за номериране и формата на плана за номериране на глави в текущия документ.

За достъп до тази команда...

Изберете Инструменти - Номерация на глави

Номерирането на глави се постига чрез присвояване на стилове на абзаци на нива от плана и схема за номериране на всяко ниво от плана. По подразбиране стиловете на абзаци „Заглавие“ (1 – 10) са присвоени на нивата в плана (1 – 10). Можете да използвате диалога, за да присвоите друг абзацен стил на ниво от плана.

Ако искате номерирани заглавия, изберете Инструменти - Номерация на глави. Тази команда отваря диалог, в който можете да присвоявате схеми за номериране на стилове на абзаци, използвани за заглавия. Не използвайте иконата Превключване на подреден списък в лентата Форматиране или диалога Форматиране - Водачи и номерация.

## Номерация

Определя формата на номерата и йерархията за номериране на глави в текущия документ.

## Позиция

Определя настройките за отстъп, разредка и подравняване на символите за номериране, като номера или водещи символи, в подредени и неподредени списъци.

### Зареждане/записване

Записва или зарежда формат за номериране на глави. Записаните формати за номериране на глави са достъпни за зареждане в други текстови документи.

Бутонът Зареждане/записване е наличен само при номериране на глави. За записване на форматирането за подредени или неподредени списъци използвайте стилове за списъци.

### Неозаглавено 1 - 9

Изберете предварително дефиниран формат за номериране. За да записвате свои собствени предварително дефинирани формати за номериране, използвайте Записване като.

### Записване като

Отваря диалог, в който можете да запишете текущите настройки за номериране и позиция за всички нива. Записаните настрйки са достъпни за зареждане в други документи.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.